
Определение №14/06.02.2020 по нак. д. №56/2020 на ВКС, НК, II н.о., докладвано от съдия Бонка Дечева
 


 	
	ОПРЕДЕЛЕНИЕ	
	 	
	№ 14	
	 	
	гр. София, 06.02.2020 година	
	 	
	 Върховният касационен съд на Р. Б, второ наказателно отделение, в закрито съдебно заседание на тридесети януари две хиляди и двадесета година, в състав:	
	 	
	ПРЕДСЕДАТЕЛ: ГАЛИНА ТОНЕВА 	
	 	
	 ЧЛЕНОВЕ: ЕЛЕНА АВДЕВА	
	 	
	 ПЕТЯ КОЛЕВА 	
	 	
	при секретаря и становището на прокурора от ВКП Г. С като изслуша докладваното от съдия Колева ЧНД № 56/20 г. по описа на Върховния касационен съд, за да се произнесе, взе предвид следното: 	
	 	
	 	
		
		
	Производството е по реда на чл. 43, т. 3 НПК. 	
	 	
	ЧНД № 56/20 г. по описа на Второ наказателно отделение при ВКС е образувано по повод искане на Председателя на Районен съд гр. Никопол за изпращане на НОХД № 3/2020 г. по описа на същия съд за разглеждане от друг, равен по степен съд, поради невъзможност да се образува състав, който да разгледа делото.	
	 	
	Прокурорът при Върховната касационна прокуратура изразява становище, че са налице предпоставките на чл. 43, т. 3 НПК за определяне на друг равен по степен съд, който да разгледа делото.	
	 	
	Върховният касационен съд, второ наказателно отделение, като прецени данните по делото намери, че са налице предпоставките по чл. 43, т. 3 НПК. 	
	 	
	С разпореждания всички съдии от Никополския районен съд на основание чл. 29, ал. 2 НПК са се отвели от разглеждане на делото, поради което и съдът, на който то е подсъдно, не може да образува състав. Разглеждането на наказателното дело следва да се извърши от Районен съд–Плевен, доколкото този съд е не само равен по степен на РС–Никопол, но в него работят повече съдии и това снижава риска от нова невъзможност да се сформира състав. Освен това промяната в подсъдността и изпращането на делото за разглеждане от РС-Плевен няма да доведе до необосновано завишаване на разходите, т. к. двата съда са съседни. 	
	 	
	Водим от горното и на основание чл. 43, т. 3 НПК, съдът	
	 	
	ОПРЕДЕЛИ:	
	 	
	ИЗПРАЩА НОХД № 3/2020 г. по описа на РС–Никопол за разглеждане от РС–Плевен.	
	 	
	Препис от определението да се изпрати на РС–Никопол за сведение.	
	 	
	Определението не подлежи на обжалване. 	
	 	
	 ПРЕДСЕДАТЕЛ: 	
	 	
	ЧЛЕНОВЕ: 1.	
	 	
	 2. 	

